Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 715

3. Szerves preparátumok előállítása és minőségi elemzése Ismerje a szerves alapfolyamatok reakcióit (halogénezés, nitrálás, észterezés, hidrolízis, oxidálás, redukálás, acilezés, diazotálás)! Ismerje a munkájához szükséges vegyszerek biztonságos kezelésének módjait, R-, S-mondatait! Ismerje a felhasznált és előállított anyagok tulajdonságait! Ismerje a kitermelést befolyásoló tényezőket és ez alapján végezze a munkáját gazdaságosan! Tudja kiválasztani, összeállítani, működtetni és lerajzolni a szükséges készülékeket! Tudjon recept alapján adott mennyiségű anyagból szerves vegyületet előállítani! Képes legyen a reakcióelegyből a termék kinyerésére és annak a tisztítására! Legyen képes szakszerű, precíz munkavégzésre! Tudja a kapott termék tisztaságát olvadáspont mérésével, refraktometriás méréssel, vékonyréteg kromatográfiával ellenőrizni! Tudja és tartsa be a munka- és balesetvédelmi szabályokat! Tudjon összetett munkaműveleteket és magasabb szintű ismereteket igénylő preparátumokat előállítani!

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes